Folketing
2000-11-17

Det ville kræve, at vi skulle igennem en lang øvelse. Når man har et lille hus eller en ejendom, der ligger et eller andet sted i Danmark, som man gennem mange år passer og vedligeholder, så er den gevinst, der er tale om, altså lidt søgt en gang imellem. Der er masser af mennesker, der har måttet lide afsavn igennem livet på grund af det her. Hvis hr. Frank Aaen er orienteret om hverdagen, så skulle han prøve at kigge på de sidste prognoser efter de sidste ændringer af pinseforliget og se, hvordan udviklingen har set ud for de her små husejere eller ejendomsejere, vi taler om, og se, hvordan det er gået for lejere, når vi taler om reel rådighed og indkomst. Prøv lige at kigge på prognosen og se, hvordan den ser ud. Jeg tror nok, vi har taget fat på det område.